Kitskos opsie 'n slegte opsie?
Slegte kos vir my is die macaroni en kaas wat agter in die yskas staan vir 'n week. Die blaarslaai wat in sy eie sap swem en die ou blok kaas wat in reënboog kleure verander. Maar lekker kos kan ook slegte kos wees. Indien jy nie 'n persoon is wat in moderasie eet nie en die kilo's kruip op soos 'n luiperd in die lang gras, moet jy pasop.
Ek sukkel al van jonks af met my gewig. Glo my, ek oordruif nie as ek sê ek het elke dieët onder die son probeer nie. Ek het seker duisende rande spandeer op programme, skommels, masjiene, pille en strope. Ek het al 16kg's, 23kg's, 28kg's en 14kg's verloor op hulle. Maar natuurlik die grootste probleem is wat gebeur as jy op hou daarmee.
Die onregverdigheid as jy vir drie maande oefen maar die spiere gaan lê slap as jy net vir 'n maand wil rus. Al daai harde werk. Moet mens dit dan elke week handhaaf? Ons moet leer met elke generasie is daar ook 'n nuwe generasie kos soorte wat die winkels toeslaan. Selfs groente en vrugte bevat klein dosis gifstowwe wat 'n groot effek op jou gestel kan hê. Daar word nou resepte gegee om die groente en vrugte te ontsmet deur middle van 'n koppie asyn in 'n wasbak water te gooi en hulle daarin te laat staan vir 10 minute.
Ek het laas jaar besluit ek moet die pille en skommels laat staan as ek my gewigs verlies ernstig wil neem. Hoe moeilik kan dit nou eintlik wees om gesond te eet? Ek het myself logies aangewend om resultate te behaal. Ek sê vir myself bly in die ruglyn van graan en lae vet melk in die oggend, volgraan toebroodjies en vrugte in die middag en saans 'n gebalinseerde bord kos saam aartappels, bruin rys of bruin pasta. Na 3 weke was ek geskok want die skaal gee slegte nuus. Ek het wel nog op dieselfde gewig gestaan maar van verloor was daar geen teken nie.
Ek voel simple en stap gou winkel toe om vir my al my lekkernye te koop wat ek myself vir 3 weke weerhou het. Nou toe, drie dae later wil ek weer probeer maar moet aan 'n plan van aksie dink. Vir my is daar nou net een opsie oor en dit is profesionele hulp; ek moet 'n dieëtkundige gaan sien. My verjaarsdag kom op en ek vra my man of hy nie halfte wil betaal nie. Hy doen dit graag en voor ek weet is ek wel opad. Ek vind uit 'n paar waarhede en feite omgaande kos. Byvoorbeeld; pap is die verkeerdste manier om jou dag te begin. Ok, enige groente wat onder die grond groei, behalwe vir uie, is propvol suiker en moet dus vermy word.
14kg's in 2 maande! Maar ek neem dit nie ernstig op nie. Ek is tog 'n gemaklike vettie so hoekom moet ek die lewe so ernstig neem? 'n Jaar gaan verby en ek is terug waar ek begin het. So lyk my 'n mens kan ook als weer optel al het jy die mees natuurlikste dieët gevolg op die planeet! Jy lees al die sukses stories maar 'n mens moet gou besef dit hang af van die mens en nie die dieët nie. Jy moet sterk wees en die resultate met jou hele hart begeer.
Nou ja, ek het onlangs al weer begin verloor. Die plan was om vir 2 weke soet te wees en dan myself te beloon met 'n klein ietsie. Die 'klein ietsies' was meestal 'n cupcake, of 'n paar snye pizza. Die implikasies was skrikwekkend; binne 24uur was my gestel op 'n knop. Pyn wat my wakker maak in die vroeë oggend ure. Vel uitslae en nog meer.
Ek was dadelik dokter toe. Ek besef dit kom al 'n lang pad maar die pyne het my oornag beval. Die dokter sê ek is dalk allergies vir een of ander kos soort maar die waglys vir toetse is 18 maande lank. Ek kan dit privaat laat doen maar teen £50 per toets! Sy reken dit is beter om net van stysel af weg te bly behalwe vir 'n paar ryvitas en graan wat ek van groente af kan kry. Asof dit maklik is om so te lewe!
Nou my vriende? Van jare se kitskos en dieët op dieët het my liggaam finaal besluit ek moet wakker skrik. Ek het nog steeds 45 kilo's om te verloor en die Here weet ek veg om my gesondheid terug te wen. Maar die pad is lank en dit gaan nie maklik wees nie. Ek sê net pasop vir kitskos. 'n Mens se gestel is nie gemaak vir mens gemaakte produkte nie. Stel jouself voor jy is 'n grotmens wat die koppies uitklim in die veld. Ek glo nie daar het cupcakes aan die bome gehang nie!